Hvaða rannsóknir hefur Baldur Þórhallsson stundað ? Baldur Þórhallsson er prófessor í stjórnmálafræði við Háskóla Íslands , Jean Monnet Chair í Evrópufræðum og rannsóknastjóri Rannsóknaseturs um smáríki . Rannsókna - og kennslusvið Baldurs varða smáríki , utanríkisstefnu Íslands , Evrópufræði og alþjóðasamskipti . Áhugi Baldurs á stjórnmálum kviknaði við það að hluta á samræður um stjórnmál á æskuslóðunum í Rangárvallasýslu . Mikið var rætt um stjórnmál , jafnt innanlandsmál sem utanríkismál , og fylgst með öllum fréttum um íslensk stjórnmál og alþjóðamál í Ríkisútvarpinu og Morgunblaðinu . Áhugi Baldurs á Evrópumálum kviknaði á námsárunum í stjórnmálafræði við HÍ þegar samningurinn um Evrópska efnahagssvæðið var í undirbúningi , Berlínarmúrinn féll og flest ríki Evrópu stefndu á inngöngu í Evrópusambandið . Baldur hóf rannsóknir á stöðu smáríkja í Evrópu og möguleikum þeirra til áhrifa til að geta metið stöðu Íslands í samfélagi þjóðanna . Baldur hefur frá námsárunum sínum í Bretlandi sérhæft sig í stöðu smáríka í Evrópu en meistararitgerð hans fjallaði um möguleika Írlands til að hafa áhrif innan Evrópusambandsins og doktorsritgerð um stöðu smáríkja innan sambandsins . Hann hefur skrifað fjölda fræðigreina , bókakafla og ritstýrt bókum um þessi viðfangefni . Á síðustu árum hefur hann í vaxandi mæli rannsakað utanríkistefnu Íslands . Rannsókna - og kennslusvið Baldurs varða smáríki , utanríkisstefnu Íslands , Evrópufræði og alþjóðasamskipti . Fyrir stuttu kom út bók Baldurs og samstarfsmanna hans sem ber titilinn Small States and Shelter Theory : Iceland’s Exernal Affairs . Í bókinni er staða Íslands í alþjóðasamfélaginu greind út frá kenningunni um skjól sem fjallar um mikilvægi þess að lítil ríki hafi efnahagslegt , pólitískt og félagslegt skjól hjá stærri ríkjum og alþjóðastofnunum . Um er að ræða eina yfirgripsmestu rannsókn sem gerð hefur verið á pólitískum , efnahagslegum og félagslegum samskiptum Íslands við nágrannaríki og alþjóðastofnanir frá 1940 . Í bókinni er því meðal annars haldið fram að það skjól sem Ísland hefur notið af náinni samvinnu við nágrannaríki og alþjóðastofnanir hafi verið vanmetið í gegnum tíðina þó að umtalsverður kostnaður hafi fylgt skjóli á stundum . Norðurlandasamvinnan hefur til dæmis veitt Íslandi mun meira skjól en oft er talið og félagslegt skjól af þátttöku í Evrópusamvinnunni er mun umfangsmeira en gert var ráð fyrir í upphafi . Eftir að Bandaríkin lokuðu herstöðinni í Keflavík og neituðu Íslendingum um aðstoð í hruninu hafa íslenskir ráðamenn víða leitað skjóls . Íslands vinnur nánar með NATO og nágrannaríkjum að varnarmálum , aukin áhersla er lögð á samvinnu við Norðurlöndin , gerður hefur verið fríverslunarsamningur við Kína , sótt var um aðild að Evrópusambandinu og margir sjá tækifæri í samvinnu við Bretland eftir Brexit . Eigi að síður hefur ekki tekist að tryggja landinu jafn umfangsmikið skjól og Bandaríkin veittu á tímum kalda stríðsins . Árið 2002 endurreisti Baldur Alþjóðamálastofnun Háskóla Íslands og stofnaði Rannsóknasetur um smáríki með fræðimönnum víða að úr heiminum . Hann var stjórnarformaður stofnananna til ársins 2011 en hefur síðan unnið innan vébanda þeirra . Stofnanirnar hafa vaxið og dafnað og innan þeirra eru stundaðar umfangsmiklar rannsóknir , kennt um smáríki , haldin málþing og fyrirlestrar . Baldur er fæddur árið 1968 . Hann lauk BA-prófi í stjórnmálafræði frá Háskóla Íslands 1991 . Að loknu námi starfaði hann í eitt ár sem ritstjóri Stúdentafrétta við HÍ . Hann lauk meistaraprófi í samanburðarstjórnmálum frá Háskólanum í Essex í Englandi 1994 og doktorsprófi í stjórnmálafræði við sama skóla 1999 . Baldur var ráðinn stundakennari við HÍ árið 1995 og hefur starfað við háskólann síðan . Hann hefur kennt um smáríki við fjölda erlenda háskóla og starfaði sem „ Class of 1955 ” gestakennari í alþjóðasamskiptum við Williams College í Massachusetts í Bandaríkjunum á haustmisseri 2013 og Leverhulme-gestakennari við Queen Mary University of London árið 2017 .